Kad su znanstvenici stigli u Ngogo,
otkrili su napredno društvo čimpanza.
Tijekom desetljeća to je društvo
postalo najveća skupina čimpanza
u povijesti.
Proširili su teritorij,
dominirali šumom
i izgradili carstvo.
No razvila su se suparništva
i carstvo se podijelilo.
Mala, ali moćna skupina mužjaka odvojila se da stvori svoju skupinu.
Oni su postali
zapadnjaci.
Čimpanze koje su godinama živjele zajedno
postale su neprijatelji.
I sad je
njihovo suparništvo postalo ubojito.
CARSTVO ČIMPANZA
SREDIŠNJI NGOGO
Prošlo je tek nekoliko dana
otkako su čimpanze otkrile
da je Pork Pie mrtav.
Nije poznato što čimpanze shvaćaju o smrti
ni tuguju li.
No gubitak Pork Piea očito je utjecao na njih.
Za središnje čimpanze
svijet je postao opasniji.
Christineino mlado ima devet mjeseci.
Kad je došla na svijet,
njezina sestra Nadine bila je zanemarena.
Sad je malo starija,
a njezina osobnost počinje se razvijati
te sad obogaćuje Nadinein život.
Nisu samo sestre.
Najbolje su prijateljice.
Ngogo nikad nije bogatiji hranom
nego kad rodi krizofilum.
To okuplja čimpanze.
Jackson je još pod pritiskom.
Abrams je na svome mjestu,
ali ne odustaje.
Jackson sve mora podsjetiti na to tko je glavni.
Dok je Jackson usredotočen na dominaciju kod kuće,
druge čimpanze čuvaju stražu na zapadnoj granici,
budni zbog nove prijetnje.
Abrams je ovdje.
Kao i nekoliko odraslih mužjaka.
Ali ne mogu znati
kad će zapadnjaci ponovno napasti.
Život alfa mužjaka nije lak.
Ali ima određene pogodnosti.
Što je čimpanza više u hijerarhiji,
to je više prilika za parenje.
Zrele ženke poput Bartoli
obično donose mladunčad na svijet svakih pet ili šest godina.
Bartolin sin Herzog sad ima šest godina.
A ona je spremna za novo mlado.
Jacksonovi geni nisu za baciti.
Ali mora biti oprezna.
Jackson je velik, snažan
i nepredvidiv.
Mora zaštititi sebe i Herzoga
i osigurati da Jackson bude miran.
Herzoga sve to zbunjuje.
No kao mlada čimpanza
mora ostati blizu majke.
Što god radila.
Jackson povlači prvi potez.
Mašući granom
od Bartoli traži da ga slijedi
kako bi se parili.
Bartoli je raspoložena.
Herzog ih pokušava prekinuti.
Ali prekasno je.
Jackson je dobio što je htio.
Kao i Bartoli.
Ali dan je bio naporan.
Ženke čimpanze pare se s više mužjaka.
Nema jamstva
da će Jackson biti otac Bartolina mladunca.
Ali ima dobre izglede.
Jer to se već dogodilo.
Iako Jackson to ne zna,
Herzog je njegov sin.
Čimpanze ne love uvijek jer su gladne.
Zapravo, obično je obratno.
Mnogo više love kad su site i pune energije.
Kad je krizofilum pun voća,
kreće lovačko ludilo.
Čimpanze ne čuvaju resurse
i ne razmišljaju o prirodi onoga što jedu.
Zbog toliko plijena
podjela mesa izrazito je politički čin.
Za Jacksona je ovaj veliki dujker prilika da ojača svoj položaj
dijeleći sa svojim saveznicima.
Danas favorizira još jednog važnog mužjaka.
Petersona.
Ali jednako je važno
koga isključuje.
Wilson je mladi mužjak u usponu.
Snažan je
i ambiciozan.
Jackson ga ne uključuje.
A on to loše podnosi.
Mužjaci mogu biti agresivni oko mesa,
a ženke moraju biti pažljive.
Christine želi dio.
I spremna je riskirati.
Wilson pozorno promatra.
Christine je dobila ono po što je došla.
No možda neće to zadržati.
Wilson iskaljuje svoje frustracije.
Nasreću, mladunče nije ozlijeđeno.
No Christine mora odvesti obitelj na sigurno.
Ovo je miran dio šume,
daleko od većine skupine.
No Christine nije sama.
Gus ne može pružiti zaštitu od čimpanze poput Wilsona.
Ali barem može pružiti utjehu…
Christine i njezinoj obitelji.
Abrams više ne izaziva Jacksona.
Jacksona podržavaju utjecajni saveznici.
A Abrams nema potporu.
No pojavila se još jedna ambiciozna mlada čimpanza
koja se ljuti na Jacksona.
Ovo bi mogao biti početak moćnog saveza.
Zasad se Abrams i Wilson
pridružuju skupini mužjaka u ophodnji na zapad.
Jackson nije s njima.
Koliko god bio moćan na svom teritoriju,
Jackson se boji zapada.
Odrastao je na zapadu
i godinama bio saveznik sa zapadnjacima.
No kad se skupina podijelila,
napustio ih je
kako bi kao alfa mužjak vladao većom središnjom skupinom.
Kad je izbio sukob,
zapadni mužjaci namjerili su se na Jacksona.
Spasio je živu glavu.
Ali i dalje nosi ožiljke.
Zapadnjaci ugrožavaju sve središnje mužjake.
Ali najviše zamjeraju Jacksonu.
A on ih se boji i danas.
ZAPADNA GRANICA
Granica je prepuna krizofiluma.
Zapadnjaci se sve češće hrane ovdje.
Nakon što su ubili Pork Piea,
samopouzdaniji su.
A u skupini su čimpanze koje neće stati na tome.
Rollins i Damien uvijek će htjeti više teritorija.
Zapadnjački mužjaci jačaju.
Stalno se busaju.
Zapadnjaci se spremaju krenuti.
U središtu je Richmond.
Više nije alfa,
no i dalje izaziva strahopoštovanje.
Bergl se posve oporavio.
I to mu nije jedini napredak.
Redovito se trijebi s Garrisonom
koji dobro utječe na njega.
Čak se počeo povezivati s vođama zapadnih ophodnji.
Hrvanje je dobar ispit snage.
I Rollinsu i Damienu daje priliku da vide kakav je Bergl.
Zapadnjaci trebaju svaku čimpanzu.
Ako kane zauzeti ovo područje,
morat će se suočiti sa središnjim čimpanzama
i potjerati ih.
Za to im treba brojčana nadmoć.
Putovat će na okupu,
mužjaci i ženke zajedno.
Bartoli i Herzog blizu su granice
te se odmaraju od Jacksona i ostalih mužjaka središnje skupine.
To im je prijeko potrebno.
Ali ona nema pojma što slijedi.
Ako ih uhvate,
mogli bi ubiti Herzoga.
Zapadnjački mužjak tjera Bartoli u krošnju.
Ona i Herzog razdvojeni su.
Ali Herzog neće ostaviti majku.
Pokušat će je zaštititi.
Privlači pozornost napadača.
Ali sad su oboje zaglavili u krošnjama…
prepušteni na milost i nemilost zapadnjačkih mužjaka.
Ali zapadnjaci ne napadaju.
Nastavljaju.
Osamljena obitelj nije ono što zapadnjaci traže.
Bartoli i Herzog
bježe zajedno.
Zapadnjaci zalaze dublje u središnji teritorij.
Neke čimpanze počinju oklijevati.
Za Carson rizik je prevelik.
Važnija joj je E.O.-ina sigurnost.
Mnoge će ženke i mlađe čimpanze
odustati prije prave bitke.
A Joya
odlučuje slijediti Carson kući.
Čimpanza poput Bergla također bi se trebala povući.
Premlad je i premalen.
Ali Bergl ostaje.
Ima više samopouzdanja.
Njemu je sukob u krvi.
Iako nijedan od njih to ne zna,
on je Rollinsov sin.
Zapadni su mužjaci duboko u središnjem teritoriju.
Osjećaju da su im neprijatelji blizu.
Središnje čimpanze već su bile zatečene.
Ali ne i ovaj put.
Ovaj su put spremne.
Kad se suoče dvije velike skupine,
ishod je uvijek nepredvidiv.
Zapadnjaci napadaju.
Središnjaci ih dočekuju.
Bergl je usred tog meteža.
Zapadnjaci potiskuju središnjake.
Ali neke čimpanze još se nisu uključile u bitku.
Ako središnjaci misle uzvratiti,
učinit će to sad, iza svog alfe.
Jackson je pred starim suparnicima.
Istim čimpanzama koje su ga davno pokušale ubiti.
Jackson ne pokazuje strah.
A njegova će ga skupina podržati.
Potjerali su zapadnjake.
I povlače se.
Središnje čimpanze otjerale su suparnike.
Ali Jackson je ozlijeđen u bitki.
Branio je svoj teritorij.
No po koju cijenu?
Prijevod titlova: Željko Radić